OpenLLM-France/wikimedia huggingface dataset:
# Valentzia–Cabanyal geltokia

Valentzia–Cabanyal Valentziar Herrialdeko Valentzia eskualdeko tren geltoki bat da, Valentzia udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Tarragona — Valentzia

## Zerbitzuak

Valentziako Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Valentzia–Iparraldea ← | Valentzia SL–La Fe | ◄   ► | Puçol | → Caudiel⁠ |
| Valentzia–Iparraldea ← | Valentzia SL–La Fe | ◄   ► | Roca-Cúper | → Castelló de la Plana |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q3097922
* Multimedia: València-Cabanyal train station / Q3097922
# Valentzia–Font de Sant Lluís–Hospital La Fe geltokia

Valentzia–Font de Sant Lluís–Hospital La Fe Valentziar Herrialdeko Valentzia eskualdeko tren geltoki bat da, Valentzia udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Tarragona — Valentzia

## Zerbitzuak

Valentziako Renfe Aldiriak :
| Hasiera | Aurrekoa | Linea | Hurrengoa | Amaiera ⁠ |
| Valentzia–Iparraldea ← | Valentzia Iparraldea | ◄   ► | Valentzia Sant Isidre | → Utiel⁠ |
| Valentzia–Iparraldea ← | Valentzia Iparraldea | ◄   ► | Valentzia Cabanyal | → Caudiel⁠ |
| Valentzia–Iparraldea ← | Valentzia Iparraldea | ◄   ► | Valentzia Cabanyal | → Castelló de la Plana |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q8842162
* Multimedia: Valencia-Fuente San Luis train station / Q8842162
# Valentzia–Joaquin Sorolla geltokia

Valentzia–Joaquin Sorolla Valentziar Herrialdeko Valentziako eskualdeko tren geltoki bat da, Valentzia udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Madril — Valentzia: 397,6 kilometro-puntua

## Historia

Valentziako hiriburuaren erdialdean kokatua, Iparraldeko geltokitik 800 metro hegoaldera, 2008 eta 2010 artean eraiki zen, XXI. mende hasierako hiriaren hirigintza aldaketak aprobetxatuz, trenbide hondartzatik gertu dagoen orube zabal batean kokatzeko.

## Geltokia

Eraikinak oinplano angeluzuzena du eta argi eta garbi bereizitako bi gune ditu: hangar handia, oinplano angeluzuzenekoa, eta bidaiarientzako eraikina bera, u formako oinplanokoa eta hangarraren egiturarekiko zutabe independenteak dituena.
Fatxadak erritmikoki garatuta daude kristalezko polikarbonatozko moduluen arabera, hau bezalako behin-behineko eta behin betiko egitura bati dagokiona. Obraren proiektua eta zuzendaritza Luis Almeida Duarte eta Elvira Puchades Gimeno arkitektoek egin dute, eta proiektuaren kudeaketa Jorge Bernabeu Larena eta Elvira Puchades Gimeno ACXT/Idom enpresaren esku geratu da.

## Zerbitzuak

* Renfe Operadora
| Zerbitzua | Hasiera | Ibilbidea | Amaiera ⁠ |
| | Madril Atochako Atea | Cuenca–Fernando Zobel • Requena–Utiel | Valentzia Joaquin Sorolla⁠ |
| | Sevilla Santa Justa | Kordoba • Puertollano • Ciudad Real • Cuenca–Fernando Zobel | Valentzia Joaquin Sorolla⁠ |
| Avant | Valentzia Joaquin Sorolla | | Requena Utiel⁠ |
| Alvia | Madril Atochako Atea | Cuenca–Fernando Zobel • Requena–Utiel • Valentzia–Joaquin Sorolla • Castelló de la Plana • Benicàssim • Orpesa • Benicarló–Peníscola | Vinaròs⁠ |
| Euromed | Bartzelona Sants | Camp de Tarragona • Castelló de la Plana • Valentzia–Joaquin Sorolla | Alacant Terminal⁠ |
| Intercity | Madril Atochako Atea | Cuenca–Fernando Zobel • Valentzia–Joaquin Sorolla • Cullera | Gandia |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q801550
* Multimedia: Valencia-Joaquín Sorolla station / Q801550
# Tinerfe

Tinerfe Handia, Kanarietako Tenerife uharteetako mentzei (errege) guantxe bat izan zen. Sunta mentzeiaren semea zen, Gaztelako Koroak Kanariar uharteak konkistatu aurreko garaian uharte osoa gobernatu zuena. Tinerfe handiak, bere gortea Adejen zuen (konkista baino ehun urte lehenago).
Bere aita hil ondoren, Tinerfe izan zen oinordekoa, dinastiako mentzeirik boteretsuena izatera iritsiz, baina baita azkena ere. Bera hil zenean, bere semeek, uhartea bederatzi mentzeierritan banatu zuten. Abreu y Galindok honako hau idatzi zuen: "Tenerifeko uharte honetan, gobernatzen zuen gizon bat zegoen, eta obeditzen zutena, Betzenuriya izenekoa, gure fede santuaren mende geratu baino urte gutxi lehenago, bederatzi seme zituena, eta, aita hil zenean, bakoitzak, ahal izan zuen zatia hartu zuen, eta euren artean adostu eta banatu zuten, eta, erreinu bakar bat, bederatzitan banatua geratu zen".
Tinerfe hiltzean, haren semeek bederatzi erresumatan banatu zuten uhartea. Espainiarrek konkistatu zuten garaian, honako hauek ziren erresuma horietako erregeak:
* Acaimo: Tacoronte mentzeia
* Adjona: Abonako mentzeia
* Añaterve: Guimarreko beste mentzeia
* Bencomo: Taoroko mentzeia
* Beneharo: Anagako mentzeia
* Pelicar: Adejeko mentzeia
* Pelinor: Icodeko beste mentzeia
* Romen: Dauteko mentzeia
* Tegueste: Tegusteko mentzeia

## Kanpo estekak

* Datuak: Q3118709
* Multimedia: Tinerfe (Guanche) / Q3118709
# Llotja de la Seda

Llotja de la Seda (euskaraz Zetaren Lonja) arkitektura gotikoko lana da, Valentzia hiriaren dagoena. UNESCOk Gizateriaren Ondare izendatu zuen. Eraikina Valentziako Azoka Nagusiaren parean dago Azoka plaza kaleko 31. zenbakian.
1482 eta 1548 urteen artean eraiki zen eta lehen eraikitzailea Pere Compte izan zen Mallorcako lonjan oinarrituko zelarik. Pere Comptek 1483 eta 1498 artean eraiki zuen. Erdi Aro Berantiarreko merkataritzaren iraultzaren eta garai hartako valentziar burgesiaren ospearen erakusgai da eraikin hau.

## Erreferentziak

* ↑ (Katalanez) La Gran Enciclopèdia en català (Tomo 12). Bartzelona, Edicions 62 ISBN 84-297-5440-7.

## Kanpo estekak

* Valentziako Llotja de la Sedaren fitxa UNESCOren webgunean (Ingelesez)
* Datuak: Q588009
* Multimedia: Llotja de la Seda / Q588009
# Antzara eguna (eleberri grafikoa)

Antzara eguna 2019an Harkaitz Canoren eta Adur Larrearen arteko kolaborazioan sortutako komikia da. Liburuak Espainia estatuko segurtasunaren esku Santi Brouarden hilketa narratzen du.

## Argumentua

1984ko azaroaren 20an, Santi Brouard tiroz hil zuten bere pediatria kontsultan. Julian Sancristobal Espainiako estatuko Segurtasun idazkariak agindua eta dirua eman zion Rafael Masa poliziari, eta horrek Luis Morcillori eta Rafael Sanchez Ocañari ordaindu zien hilketagatik. Brouarden heriotzak zirrara handia eragin zuen Euskal Herrian. HASI alderdiko lehendakaria, HBko mahai nazionaleko kidea, Bilboko alkateordea, parlamentaria, mediku pediatra… Bere karisma eta konpromisoagatik, Euskal Herriko hainbat familia politikotan itzal handia izan zuen Brouardek. Horiekin batera, politikari lekeitiarraren beste ezaugarri ezezagunago batzuk ere jaso ditu komiki honek, adiskide eta mediku hurbila, txantxazalea, irakurle amorratua eta euskaltzale petoa ere izan baitzen. Horrela, Adur Larreak eta Harkaitz Canok fikzioaren bidez lortu dute Santi Brouarden bizitzaren eta heriotzaren hariak biltzea, ekinbide publikoa eta bizitza pribatua jostea, iragana eta oraina lotzea, garai baten kontaketa bizia marrazteko.

## Erreferentziak

* ↑ https://www.txalaparta.eus/eu/liburuak/antzara-eguna

## Kanpo estekak

* Bideo promozionala Youtuben.
* Datuak: Q85967065
# Isokuru

Isokuru Finlandiako euri-bide sakonena da, 220 metrorekin eta Kultakero eta Ukonhattu mendixken artean dago.

## Ikus, gainera

* Pyhä-Luostoko Parke Nazionala

## Erreferentziak

* ↑ Pyhä-Luoston kansallispuisto

## Kanpo estekak

* Datuak: Q12259840
# How the West Was Won

    Beste esanahi batzuen berri izateko, ikus: «How the West Was Won (telesaila)»
How the West Was Won (euskaraz "Mendebaldea Nola Irabazi Zen") 1962ko Metro-Goldwyn-Mayer estatubatuar ekoiztetxearen superekoizpen eta western film bat da. Honako lau zuzendari bikainek zuzendu zuten: John Ford, Henry Hathaway, George Marshall eta Richard Thorpe (azken hau krediturik gabe).
Film hau Hollywoodeko western generoaren "eskola zaharreko" azken filmatzat jo ohi da, bertan garaiko izar handi askok antzeztu zutelarik, tartean, Carroll Baker, Walter Brennan, Lee J. Cobb, Andy Devine, Henry Fonda, Carolyn Jones, Karl Malden, Harry Morgan, Gregory Peck, George Peppard, Robert Preston, Debbie Reynolds, James Stewart, Eli Wallach, John Wayne eta Richard Widmark. Gainera Spencer Tracy aktoreak narratzailearen ahotsa ipini zuen.
1976-1979ko izenburu berdineko telesaila ere izan zuen.

## Argumentua

Oharra: Atal honek istorio osoa edo amaiera argitzen du.
Filma 1839-1889 bitartean AEBtako Mendebalde Urrunan girotua dago, bertan Prescott familiak belaunaldiz-belaunaldi New York hiritik Ozeano Barearen kostaldeko estatuetara burututako bidai luzea agertzen da, baina tartean pertsonaia ugariren istorioak kontatzen dira, denak ere, modu batera edo bestera, heuren bizitzak elkargurutzatzen dituztelarik. Azken finean Mendebaldea konkistatu zuten gizon-emakume zaildu eta ausarteei buruzko kontakizun erraldoia da.
Filma bost ataletan banatua dago:
* Ibaiak (1830)
* Lautadak (1850)
* Gerra Zibila (1861-1865)
* Burdinbidea (1868)
* Bidelapurrak (1880)

## Aktoreak

* James Stewart: Linus Rawlings
* John Wayne: Sherman jenerala
* Henry Fonda : Jethro Stuart
* Gregory Peck : Cleve Van Valen
* George Peppard : Zeb Rawlings
* Debbie Reynolds : Lilith 'Lily' Prescott
* Richard Widmark : Mike Jing
* Carroll Baker: Eve Prescott Rawlings
* Karl Malden: Zebulon Prescott
* Robert Preston: Roger Morgan
* Lee J Cobb: Lou Ramsey marshall-a
* Carolyn Jones: Julie Rawlings
* Eli Wallach: Charlie Gant
* Walter Brennan: Jeb Hawkins kolonela
* David Brian: Lilithen abokatua
* Andy Devine: Peterson kaporala
* Raymond Massey: Abraham Lincoln
* Agnes Moorehead: Rebecca Prescott
* Harry Morgan: Grant jenerala
* Thelma Ritter: Agatha Clegg
* Mickey Shaughnessy: Slover diputatua
* Russ Tamblyn: Desertore konfederatua
* Spencer Tracy (ahotsa): Narratzailea
Kredituetan agertu ez ziren honako aktore hauek ere antzeztu zuten:
* Rodolfo Acosta: Ganten gizona
* Harry Dean Stanton: Ganten gizona
* Jack Lambert: Ganten gizona
* Lee van Cleef: Ibaiko pirata
* Jay C. Flippen: Huggins
* Willis Bouchey: Zirujaua

## Iruditegia

* James Stewart (Linus Rawlings)
* John Wayne (Sherman jenerala)
* Henry Fonda (Jethro Stuart)
* Gregory Peck (Cleve Van Valen)
* George Peppard (Zeb Rawlings)
* Richard Widmark (Mike Jing)
* Carroll Baker (Eve Prescott Rawlings)
* Debbie Reynolds (Lilith 'Lily' Prescott)

## Kanpo estekak

* How the West Was Won filmaren IMDBko fitxa irakurgai (Ingelesez)
* Datuak: Q162518
* Multimedia: How the West Was Won (film) / Q162518
# Mudejar Artearen Interpretazio Zentroa

Mudejar Artearen Interpretazio Zentroa (gaztelaniaz: Centro de Interpretación del Arte Mudéjar) Segoviako probintziaren Cuéllar herrian dagoen museoa da. Bertako San Martin elizan egokituta dago. 1997an inauguratu zen.

## Ezaugarriak

1999an inauguratu zen, eta Espainian mudejar arteari eskainitako zentro aitzindaria da. Argi eta soinu ikuskizun baten bidez bisitaria Erdi Arora eraman nahi da, tenpluaren eraikuntzaren hasiera ezagutzeko.
Zentroan Erdi Aroko hiru kultura islatzen dira, mendeetan zehar Cuéllar hiribilduan elkarrekin bizi izan zirenak: komunitate musulmana, eraikinaren eraikuntzan bertan irudikatuta agertzen dena; judua, bere etxeetako giltzekin sinbolizatuta, kanporatzeen ondoren berekin eraman ezin izan zituzten ondasunak, baina bai ateak irekitzeko bidea, eta bere kultuko beste objektu batzuk, menorah gisa; eta kristaua, azken jabeak.

## Erreferentziak

* ↑ https://www.turismocastillayleon.com/es/patrimonio-cultura/centro-interpretacion-arte-mudejar
* ↑ https://web.archive.org/web/20090101234605/http://www.aytocuellar.es/turismo/index.php?pagina=contenido&sec=visitartres

## Kanpo estekak

* (Gaztelaniaz):Museoaren inguruko informazioa.
* Datuak: Q12156509
# Valentziako Euskaltzaleok Euskal Etxea

Valentziako Euskaltzaleok Euskal Etxea, ofizialki Asociación Euskaltzaleok, Espainiako Valentzia hirian dagoen euskal etxe bat da, Valentziako Erkidegoan. Maldonado kalearen 46. zenbakian dago. 2010ean sortua izan zen.
Hiri berdinean Valentziako Laurak Bat Euskal Etxea ere badago.

## Kanpo loturak

* Facebook orrialdea
# Imam Aliren meskita

Imam Aliren meskita, arabieraz: الإمام علي‎‎, Ali Masjid edo Aliren meskita, Irakeko Najaf udalerrian dagoen meskita bat da.
Xiismoarentzat hirugarren toki sakratuena da, Mahomaren lehengusua eta suhia zen Ali ibn Abi Talib kalifa ortodoxoa bertan hilobiratua baitago.
* Datuak: Q838359
* Multimedia: Imam Ali Mosque / Q838359
# Tuareg

Tuareg herria berbere hizkuntzaz mintzo den artzain herri nomada da, Touat (Aljeria) eta Ghudamisetik (Libia) hasi eta ipar Nigeriaraino, eta Fezzanetik (Libia) Timbukturaino (Mali) iristen dena. XX. mende bukaeran 900.000 bat tuareg ziren.
Tuaregek konfederazio moduko elkarteak osatzen dituzte: Ahaggar eta Azjer, iparraldean, eta Asben, Ifora, Itesen, Aulliminden eta Kel Tademaket, hegoaldean. Iparraldeko tuaregak basamortuan bizi dira; hegoaldekoak, berriz, estepan eta sabanan. Hegoaldeko tuaregek ganadua, gameluak eta zebuak hazten dituzte eta iparraldekoei saltzen dizkiete.
Europarrak iritsi aurretik, tuaregen lurraldeetatik karabana eta bidaiari asko ibili zen, baina ibilgailu motordunak azaldu zirenean, karabana bidezko bidaiak arras galdu ziren. 1970-1980 hamarkadetan Mauritania, Senegal, Nigeria, Burkina Faso eta Txaden gertatutako lehorteen ondorioz, hegoaldeko tuaregen kopurua murriztu zen eta haien artzain-bizimoduak aldatu. Gizarte-antolamendua feudala dute: hainbat gizarte-maila daude, erabat definituak, hala nola aitoren semeak, apaizak, jopuak, eskulangileak eta laborariak (lehen, esklaboak). Beren idazkera berezia dute (tifinagh), antzina libiarrek erabiltzen zutenaren antzekoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 Tuareg Encyclopædia Britannica
* ↑ Euskaltzaindia. (PDF) 90. arauaː Munduko herriak eta etniak. .

## Kanpo estekak

* Fernando Pedro PEREZ: Afrikako herriak ADEVE. Euskomedia.org
* (Ingelesez) Tuareg Information Uiowa.edu
* Datuak: Q58843
* Multimedia: Tuareg / Q58843
# Valentziako Generalitatearen jauregia

Valentziako Generalitatearen jauregia, Espainiako Valentzia hirian dagoen jauregi gotiko bat da, Valentziako Erkidegoan. Valentziako Generalitatearen egoitza nagusia da. Manises plazan dago.
1421an eraiki zen eta Joan Corbera, Pere Compte, Gaspar Gregori eta Genís Llinares arkitektoek fiseinatu zuten. Mende luzez eraldatze eta zaharberritze ugari izan ditu.
# The Corrs

The Corrs Irlandako musika talde bat da. Taldea 4 anai-arrebek (Andrea, Sharon, Caroline eta Jim Corr) osatzen dute eta jotzen duten musikan Irlandako musika tradizionala eta Pop-a nahasten dituzte. Kalera atera dituzten diskoen artean hauek dira ezagunenak: Runaway, Only When I sleep, What Can I Do?, I Never Loved You Anyway, Radio, Breathless o Summer Sunshine. Guztira 80 miloi disko saldu dituzte.

### Singelak

* Forgiven Not Forgotten:
** Runaway
** Forgiven Not Forgotten
** Love To Love You
** The Right Time
** Closer
* Talk On Corners:
** Only When I Sleep
** I Never Loved You Anyway
** What Can I Do?
** Dreams
** When he's not arround
** So Young
** Runaway (Tin Tin Out Remix)
** No good for me
* MTV Unplugged:
** Radio
** Only when I sleep
** Old Town
** At your side

## Sariak

* 1993 Best Newcomers (CARA Awards)
* 1996 Best New Irish Act (IRMA Awards)
* 1997 Irlandako talderik onena (INEA Awards)
* 1998 Platino saria Forgiven not Forgotten eta Talk On Corners (IFPI Awards)
* 1998 Albunerik onena Talk On Corners (Q Awards)
* 1998 Best New Artist Clip por Dreams (Billboard Music Video Awrads)
* 1999 Popular Music (INEA Awards)
* 1999 Abestirik onena What Can I do? (Premio Ivor Novello)
* 1999 The Worlds Best Selling Irish Band (World Music Awards)
* 1999 Irlandako talderik onena (Heineken Hot Press Rock Awards)
* 1999 Zuzenean hoberen egindako kontzertua Lansdowneroad (Heineken Hot Press Rock Awards)
* 2000 London's Favourite International Group (Capital FM's London Awards)
* 2000 Pop talderik onena (Singapore Radio Music Awards)
* 2000 Best Kept Secret (VH1 Music Awards)
* 2001 Concert Capital Award (Capital FM's London Awards)
* 2002 Best Irish Musician Caroline Corr (Irish Music Awards)
* 2002 Rory Gallagher Musician Award (Hot Press Music Award)
* 2002 Pop abestirik onena Breathless (BMI Pop Award)
* 2003 Best International Pop Act (Irish world Awards)
* 2004 Irlandako aktuazio onena (Big Buzz Awards)
* 2005 Irlandako talderik onena (Big Buzz Irish Entertainment Awards)
* 2007 TC Raymond Academy Awards 2000 - Biggest Leaf

## Kanpo estekak

* The Corrs musika taldearen webgunea (Ingelesez)
* Datuak: Q192915
* Multimedia: The Corrs / Q192915
# Pescara jauregia

Pescara edo Pescara familiaren jauregia Valentzian, 1893an eraikitako jauregia da. Estilo ikuspuntutik neobarroko eklektiko batean sailkatu daiteke. Gaur egun banketxe baten egoitza da.

## Historia

Peregrín Mustieles Cano arkitekto valentziarrak eraiki zuen, neobarroko estilo eklektikoan. Ángeles Grau Tamariten enkargua izan zen, bere familiaren etxea izateko. 1906an, atzealdean, kristalezko galeria egin zen, modernismo valentziarrean ohikoa zena; galeria horien jatorria Ameriketatik etorritako indianoen eraginan bilatu behar da. 1931 arte jendea bizi izan zen jauregian. Espainiako Gerra Zibilan Errepublikaren zerbitzuek erabili zuten. 1974an Bankinter banketxeak erosi zuen, zaharberrituz, banketxe horren Valentziako Erkidegoaren haien egoitza nagusia izateko. Berrikuntzen proiektua Rafael Moneo eta Ramón Bescós arkitektoek eraman zuten.

## Iruditegia

* Atzealdeko galeria modernista.
* Balkoiak.
* Armarria.
* Gaueko irudia.

## Erreferentziak

* ↑ https://www.levante-emv.com/valencia/2012/12/16/auge-ruina-palacios-gemelos-12933768.html
* ↑ http://www.arquitectosdevalencia.es/arquitectura-de-valencia/1865-1909/bankinter

## Kanpo estekak

* Datuak: Q50363566
* Multimedia: Palau dels Pescara / Q50363566
# Valentziako Nazioarteko Unibertsitatea

Valentziako Nazioarteko Unibertsitatea (gaztelaniaz: Universidad Internacional de Valencia; ingelesez: Valencian International University) Valentziako Erkidegoko unibertsitate pribatua da, online lan egiten duen baina Valentzian campus bat duena.
Valentziako Generalitateak 2008an sortu zuen baina 2013an Grupo Planetari saldu zion.

## Kanpo estekak

* Datuak: Q6156487
* Multimedia: Universidad Internacional de Valencia / Q6156487
# Valentziako Unibertsitate Politeknikoa

Valentziako Unibertsitate Politeknikoa (gaztelaniaz: Universidad Politécnica de Valencia; katalanez: Universitat Politècnica de València) Valentziako Erkidegoko unibertsitate publikoa da, Valentzian, Alcoin eta Gandian campusak dituena.
UPV goi mailako bederatzi eskola teknikotan, bi fakultatetan eta bi goi mailako eskola politeknikoetan antolatuta dago, 39 graduko irakaskuntza antolatzeaz arduratzen da, eta 42 sail eta 41 ikerketa zentro eta institutu ditu.

## Kanpo estekak

* Datuak: Q2003976
* Multimedia: Universidad Politécnica de Valencia / Q2003976
# Valentziako Unibertsitatea

Valentziako Unibertsitatea (gaztelaniaz: Universidad de Valencia; katalanez: Universitat de València-Estudi General) Valentziako Erkidegoko unibertsitate publikoa da, Blasco Ibáñez, Tarongers, Onteniente eta Burjassot-Paterna campusak dituena.
1499an sortua, Espainiako unibertsitaterik zaharrenetariko bat da. Valentziako Unibertsitatea Espainiako lau garrantzitsuenen artean dago I+G+b arloan, 18 Ikerkuntzako Unibertsitate Instituturekin. 2016/2017 ikasturtean 65.789 ikasle zituen.

## Kanpo estekak

* Datuak: Q383568
* Multimedia: University of Valencia / Q383568
# Valentziar Pilotaren Museoa

Valentziar Pilotaren Museoa, katalanez: Museu de la Pilota, Espainiako Valentziako Erkidegoko Genovés udalerrian dagoen valentziar pilotari buruzko museo bat da.
2003an inauguratu zen eta 2017an Valentziako Generalitatearen Kultura Kontseilaritzak valentziar pilotaren museo ofiziala bezala izendatu zuen. Valentziako Etnologia Museoarekin lotura du.

## Kanpo estekak

* Webgune ofiziala (Katalanez)
* Datuak: Q29044472
* Multimedia: Museu de la Pilota / Q29044472
# L'Hemisfèric

L'Hemisferic, Valentziako Arte eta Zientzien Hirian dauden eraikinetatik, publikoarentzat ireki zen lehena izan zen (1998ko apirilak 16an). Santiago Calatrava arkitekto valentziarrak diseinatutako eraikin bat da, arte eta zientzien hiriko gainontzeko eraikin guztiak bezala. Begi forma du, eta, bere barnean, 900 metro karratuko azalera eta 24 metroko diametroa duen pantailadun gela handi bat du.
Programazioak, zientzia eta teknologiari buruzko gaiak eskaintzen ditu, eta aldizka aldatu egiten da. Orotara, gutxi gora-behera, 13.000 metro karratuko hedadura du eraikinak.

## Kanpo estekak

* Datuak: Q2712673
* Multimedia: L'Hemisfèric / Q2712673
# Sofia Erregina Arte Jauregia

Sofia Erregina Arte Jauregia (katalanez Palau de les Arts Reina Sofia) Valentziako opera antzokia eta Valentziako Erkidegoko Orkestra Sinfonikoaren egoitza, Valentziako Arte eta Zientzien Hiria deituriko multzo artistiko eta kulturaleko eraikinetako bat da. Bolumetria eta egiturari dagokionez eraikin nabarmengarria da, Santiago Calatrava arkitekto valentziarrak egina, Tenerifeko Auditorioa eredu bezala hartuta, hau ere berak eginikoa, urte batzuk lehenago.
Eraikin nagusia, asmo bikoitz batekin eraiki zen: auditorio bat eraiki, eta, eraikin honetaz, Valentziarentzako izaera monumentaleko paisaia ikur bihurtzea. 2005eko urriak 9an inauguratu zen, eta, nagusiki, dantza, antzerkia eta opera antzezteko erabiltzen da.
Musika Jauregiaren izena Sofia Espainiako erreginaren omenez du.

## Ezaugarriak

Lau gela nagusi ditu:
* Areto nagusia. 1700 pertsonentzako tokiarekin, patioa eta lau palko maila artean banatuak, nagusiki, opera antzezpenetarako pentsatua. Zoritxarrez, inauguratu zenetik, %100ean erabiltzea mugatzen duten zenbait gertaera jasaten ari da. Lehena, agertokiaren plataforma nagusiaren matxura izan zen, 2006ko abenduan Don Giovanni opera antzezten ari zenean erori zena. Honek, La Bohème operaren azken antzezpena bertan behera uztera behartu zuen, baita La Belle et la Bêteen guztiak ere, inaugurazio denboraldi oso-osorik berrantolatu behar izateaz gain. 2007ko azaroan, agertokiko plataformaren geldiaraztea suposatu zuten bi uholde jasan zituen, aurreko urtean jasandako matxura konpondua zegoen arren, agertoki kutxan sartu ziren ia 2 metro kubiko urek, erabat matxuratu zituzten makinak eta sistema eszeniko konplexuaren elektronika, honela, bigarren opera denboraldiaren nahaspila, Carmen operaren estreinaldiaren atzerapena eta 1984 opera bertan behera utzi behar izatea eragin zutelarik.
* Aula Magistral: 400 pertsonentzako tokia du. Hitzaldi edo ganbera kontzertuetarako aretoa.
* Auditorioa: 1500 pertsonentzako tokiarekin. Ofizialki, Fundazioari utzia, barrutia 2007-2008 denboraldian kudeatzen duena. Ikuskizun ugarirentzako barruti ikusgarri bat da. Musika klasikoko kontzertuetatik hasi eta politika mitinetaraino. Zoritxarrez, inauguratu zenetik, isolamendu akustikoari buruzko arazo larriak jasaten ari da, kanpoko zaratak eraikinaren estalkia nabarmen zeharkatzea eragiten duena, eta, beraz, antzezpenetan entzuteko modukoa izatea kanpoko zarata hori.
* Ganbera antzokia. Erakusketa Gela: Jauregitik gertu eta honengandik banandua dagoen eraikina, 400 pertsonentzako tokia duena. "Martí i Soler" deitua, antzerkia, dantza eta musikarentzako izango da. Zoritxarrez, kalte handiak jasan zituen 2007ko uholdeetan, eta bere inaugurazioa, espero zena baino are gehiago atzeratuko da. Zorionez, ez zuen eskena ekipamendurik, eta bere berrabiltzearen zenbatekoa, espero zitekeena baino txikiagoa izango da.

## Kanpo estekak

(Ingelesez)(Gaztelaniaz)(Katalanez)Webgune ofiziala
* Datuak: Q747342
* Multimedia: Palau de les Arts Reina Sofia / Q747342